'''Wall Street-krakket''' begyndte torsdag den [[29. oktober|24. oktober]] [[1929]] (ofte kaldet '''Sorte torsdag'''), da der på [[New Yorks børs]] på [[Wall Street]] i alt blev solgt 12,9 mio. [[aktie]]r til faldende kurser. [[Børskrak|Krakket]] nåede sit højdepunkt tirsdag den [[29. oktober]] ([[Sorte tirsdag]]). Om torsdagen lykkedes det at stoppe faldet, ved at store investorer købte store mængder [[Blue-chip]]-aktier. Dette havde stoppet panikken i [[1907]].<ref>Galbraith, s. 124</ref> Denne gang fortsatte panikken næste mandag, hvor [[Dow Jones Industrial Average|Dow Jones-indekset]] faldt 13 %. Tirsdag faldt aktierne yderligere 12 %. I samtlige stater brød økonomien sammen. Det var historiens største [[børsfald]] med hensyn til mængden af udbudte aktier, tabenes størrelse og antallet af ruinerede spekulanter. I oktober var kurserne raslet ned med 30% og måneden efter med 50 procent. Indekset fandt først sit lavpunkt den 22. juli 1932. Det tog omkring 25 år, inden indekset var oppe på samme niveau, som det havde nået før krakket.
Historie Videnskab Humaniora